

 REPUBLIKA HRVATSKA

 ŽUPANIJA ZADARSKA

 OPĆINA STARIGRAD

**Povjerenstvo za provedbu natječaja**

KLASA: 112-02/25-01/01

URBROJ: 2198-9-3-25-9

Starigrad Paklenica, 31. ožujka 2025. godine

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), Povjerenstvo za provedbu natječaja za prijam u službu u Jedinstveni upravni odjel, objavljuje slijedeći

**P O Z I V**

**na prethodnu provjeru znanja i sposobnosti kandidata**

U „Narodnim novinama“ br. 46/25 od 14. ožujka 2025. godine, objavljen je Javni natječaj za prijam u službu u Jedinstveni upravni odjel Općine Starigrad, – **spremač/ica,** 1 izvršitelj/ica, na neodređeno vrijeme, uz obvezan probni radu trajanju tri mjeseca, te će se za prijavljene kandidate provesti postupak prethodne provjere znanja i sposobnosti.

**Prethodna provjera znanja i sposobnosti kandidata održat će se u utorak 8. travnja 2025. godine, na adresi Općina Starigrad, Trg Tome Marasovića 1, 23244 Starigrad Paklenica, (1. kat) po sljedećem rasporedu:**

* **pisano testiranje s početkom u 10:00 sati**
* **intervju istog dana nakon utvrđivanja rezultata pisanog testiranja**

Prethodnoj provjera znanja i sposobnosti mogu pristupiti samo kandidati koji ispunjavaju formalne uvjete iz natječaja.

Kandidati koji ispunjavaju formalne uvjete iz natječaja bit će o tome obaviješteni i pozvani na pisano testiranje i usmenu provjeru znanja – intervju (telefonom/el.poštom).

Smatra se da je kandidat, koji nije pristupio prethodno provjeri znanja, povukao prijavu na natječaj.

Usmena provjera znanja (intervju) se provodi samo s kandidatom koji je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

Ova Obavijest bit će objavljena na web-stranici i oglasnoj ploči Općine Starigrad.

PRAVILA TESTIRANJA:

Postupak testiranja kandidata provodit se **putem pisanog testa** iz općeg znanja.

Prethodna provjera znanja i sposobnosti obuhvaća pisano testiranje i intervju.

Za svaki dio provjere kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti i intervjuu je 20 bodova.

Pisana provjera znanja kandidata prijavljenih na radno mjesto spremač/ica, sastoji se od ukupno 10 pitanja. Bodovanje pisanog testiranja vršit će se na način da broj točnih odgovora daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

S kandidatom koji ostvari najmanje 50% na pismenom djelu, provest će se usmena provjera znanja - intervju (razgovor).

Intervju se sastoji od ukupno 10 pitanja, svako pojedinačno pitanje ne ocjenjuje se, već na kraju provedenog intervjua dodjeljuje se ocjena od 1-10 za cjelokupni intervju i stečeni dojam o kandidatu vezano za njegov interes, profesionalni cilj i motivaciju.

Ukupnu ocjena se određuje na način da se zbroj bodova pisanog testiranja i intervjua dijeli se sa dva, a dobiveni iznos čini (prosjek) ukupnu ocjenu.

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta i svojstva kandidata, provest će se pisano testiranja i kandidatima će biti podijeljena pitanja (test).

Pravni i drugi izvori za pripremanje kandidata za testiranje objavljeni su Obavijesti i uputama uz Natječaj za prijam u službu u Jedinstveni upravni odjel Općine Starigrad, Odsjek za financije, gospodarstvo, plan i proračun.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- razgovarati s ostalim kandidatima niti na bilo koji način remetiti koncentraciju kandidata,

- napuštati prostoriju u kojoj se provjera odvija.

Ukoliko pojedini kandidat prekrši gore navedena pravila biti će udaljen s provjere znanja, a njegov/njezin rezultata Povjerenstvo neće priznati niti ocjenjivati.

Ne postoji mogućnost naknadnog pisanog i usmenog testiranja, bez obzira na razloge koje pojedinog kandidata eventualno priječe da testiranju pristupi u naznačeno vrijeme.

Nakon provedenog postupka prethodne provjere znanja i sposobnosti, Povjerenstvo utvrđuje rang-listu kandidata prema ukupnom broju bodova ostvarenog na pisanom testiranju i intervjuu, te ju dostavlja pročelnici Jedinstvenog upravnog odjela, uz izviješće o provedenom postupku koju potpisuju svi članovi Povjerenstva.

Pročelnica Jedinstvenog upravnog odjela donijeti će rješenje o prijmu u službu u zakonskom roku.

 **Povjerenstvo za provedbu natječaja**